Bruce Dickinson
Brussus Dickinson (natus Paul Bruce Dickinson Worksop in vico Nottinghamiensi die 7 Augusti 1958) est cantor, citharista, et compositor carminum Anglicus. Opere cantoris ducentis Iron Maiden, gregis metalli gravis ex 1981 notus est, ac bonam famam operatico vocis modo late extendente strenuoque aspectu scaenico habet. Scholam Oundle Oundle in oppido Nottinghamiensi, Scholam Eduardi Regis VII Sefeldae, atque Universitatem Mariae Reginae Londinii frequentavit. Aviator pro Astraeo, mercatoria transportationis aeriae societate, laborabat; societate autem deficiente, Cardiff Aviation die 1 Maii 2012 ipse condidit. Hospes radiophonicus et televisificus laboravit. Mythistorias saturicas, autobiographiam, ludosque scaenicos scripsit. Cum Iron Maiden braxatorium condidit, quod cerevisiam prospere facit et vendit. In certaminibus artis gladiatoriae certavit. Intelligent Life magazina propter eius studia varia eum vivum polymathis exemplum anno 2009 existimavit. Hodie Lutetiae cum amasia habitat. Doctoratus honoris causa ab ordine philosophiae apud Universitatem Helsingiensem ei anno 2019 concessus est.